Emmanuel Agyemang-Badu

**Emmanuel Agyemang-Badu** (dem born am for 2 December 1990), dem san know am as **Badu** (/bɑːˈduː/ bah-DOO), be Ghanaian professional footballer wey dey play as midfielder. He play 78 matches give Ghana national team.

## Club career

### Early career
Dem born am insyd Berekum, Bono Region, Badu start ein career for local club Berlin F.C. wey later he sign give Berekum Arsenal. Dem announce Badu ein name for de Ghana Premier League All Star Team for 21 May 2007.

For 11 July 2008, Badu lef Berekum Arsenal, wey he sign one-year loan contract plus Asante Kotoko.

Badu get ein trials insyd England plus Middlesbrough insyd August 2008 den for Wolverhampton Wanderers three months later.

Badu later sign for 16 April 2009 six-month loan contract plus Recreativo de Huelva, for loan from Berlin FC. Reuters talk say, ein source from Berlin FC official, dey claim say de loan cost Recreativo dey about €30,000 (US$40,000), wey Associated Press report say ein fresh club dey hold option for contract between 30 June 2012 den de loan go be effective until de opening of 2009 summer transfer window. Ein contract plus de Spanish club Recreativo de Huelva wey dem dissolve am insyd September 2009 den he move go back to Asante Kotoko.

### Udinese
Insyd November 2009, BBC den Sky Sports cam announce say de Italian Serie A side Udinese Calcio go sign Badu insyd January 2010 den for 28 January 2010, de Udine club cam announce for dema official site say dem permanently sign am from Berlin FC. Badu receive ein first team call-up against A.C. Milan for 12 February, buh he no fi play. After successive "appearances" as unuse sub, he go replace Paolo Sammarco for 28 March 2010 as against Fiorentina, wey Udinese loose 1–4.

Badu cam turn regular insyd 2011–12 season, wey he cam replace Gökhan Inler wey komot de club as dem get fresh 4–1–4–1 anaa 4–4–1–1 formation against Arsenal. Badu be de one wey he for cover de attacking midfielder Giampiero Pinzi along plus ein countryman Kwadwo Asamoah.

Insyd August 2017 he join Turkish Süper Lig club Bursaspor for loan for de 2017–18 season. He go injure as he dey on loan, den he return to ein first-team action plus Udinese insyd March 2019, after 11 months out.

### Verona
For 13 July 2019, Badu sign give Hellas Verona for loan wey dem get obligation make dem buy. Dem hospitalise am insyd August plus blood clots for ein lungs, buh dem clear am make he play insyd December 2019. He feature insyd 10 matches for loan give de club.

After de 2019–20 season Hellas Verona activate dema obligation say dem fi sign am for two-year deal from Udinese after he play give Udine-based club for 10 years wey he play for 193 matches for all competitions insyd, wey he score 10 times den make 11 assists. Dem add am for Verona ein 2020–21 Serie A squad. For 2 January 2021, he announce say he dey terminate ein Verona contract wey he retire from playing.

### Great Olympics
Insyd July 2022, 13 years after he play insyd de Ghana Premier League, Badu make return to de league wey he sign give de Nungua-based club Accra Great Olympics as free agent. He cam sign one-year deal plus de club ahead of de 2022–23 season. He make ein debut for 17 August 2022 against Bechem United, insyd 5–4 penalties loss after goalless draw insyd regulation time for de 2022 GHALCA G6.

He play insyd all matches as Olympics win de GHALCA G6 for de end of de tournament after dem defeat Bechem United by 2–0 insyd de final. For 9 September 2022, day to de commencement of de league, de club officially unveil am. After remarkable five-month tenure, during wich he participate insyd 11 league games wey he earn de prestigious Man of de Match award twice, wey he bid farewell to Olympics.

## International career

Badu wey rep Ghana for under-20, under-23 den senior level. For 22 May 2008, he receive ein first call-up to de Black Stars. Badu ein first senior international appearance cam for 8 June 2008 against Lesotho den ein first goal against Congo insyd June 2011.

### Youth career
For 1 January 2009, dem call am insyd de Black Satellites squad for de 2009 African Youth Championship insyd Rwanda. Badu play give de Black Stars ein domestic base team for de 2009 African Championship of Nations insyd Côte d'Ivoire den he dey rep ein team for 2009 FIFA U-20 World Cup insyd Egypt.

### Senior career
Insyd 2010, na dem select Badu for ein first Africa Cup of Nations as de Black Stars fini as de runners-up to Egypt, wey he go on go appear insyd de 2012 den 2013 editions for de tournament, plus de team fini twice fourth-place as dem record.

During de 2012 Africa Cup of Nations, insyd group match between Ghana den Guinea, Badu flip up teammate ein pass from just outside de penalty area den launch mid-air volley to score goal wey later dem nominate am for de 2012 FIFA Puskás Award (FIFA ein global Goal of de Year award).

After he miss de 2010 FIFA World Cup thru injury, dem select Badu insyd Ghana ein squad for de 2014 tournament.

## Ein life matter
Emmanuel Agyeman-Badu dey hail from Seikwa, Bono Region of de Republic of Ghana. Ein bro be Nana Agyemang-Badu wey dey play give Asante Kotoko. Badu be de nephew of Asiedu Nketia. He marry Regiatta Affua Arthur.

## Career statistics

### International

## Honours
**Asante Kotoko**

* Ghana Premier League: 2007–2008

**Great Olympics**

* GHALCA G6: 2022

**Ghana U-20**

* African Youth Championship: 2009
* FIFA U-20 World Cup: 2009

**Ghana**

* Africa Cup of Nations Silver Medal: 2010, 2015

## References


## External links